**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo:1802/2009

### 1247a

### Spoločná správa

**výborov Národnej rady Slovenskej republiky o prerokovaní vládneho návrhu zákona o rodičovskom príspevku a o zmene a doplnení niektorých zákonov (tlač 1247) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre sociálne veci a bývanie, ako gestorský výbor k vládnemu návrhu zákona o rodičovskom príspevku a o zmene a doplnení niektorých zákonov (ďalej len „ gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1682 z 22. októbra 2009 pridelila predmetný návrh zákona na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre ľudské práva, národnosti a postavenie žien.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

## Návrh zákon odporučili schváliť

Ústavnoprávny výbor Národnej rady Slovenskej republiky uznesením č. 751 z 19. novembra 2009,

Výbor Národnej rady Slovenskej republiky pre sociálne veci a bývanie uznesením č. 296 z 26.novembra 2009,

Výbor Národnej rady Slovenskej republiky pre ľudské práva, národnosti a postavenie žien uznesením č. 235 z 26. novembra 2009,

Výbor Národnej rady Slovenskej republiky pre financie, rozpočet a menu prerokoval návrh dňa 26. novembra 2009, ale neschválil uznesenie, lebo návrh nezískal podporu nadpolovičnej väčšiny prítomných členov.

**IV.**

Výbory Národnej rady Slovenskej republiky, ktoré návrh zákona prerokovali prijali tieto návrhy:

K čl. I

1. V § 2 písm. c) sa za slovo „manžel“ vkladá slovo „(manželka)“.

Doplnenie reaguje na zabezpečenie rovnakého oprávnenia pre manželku rodiča dieťaťa.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 3 ods. 4 písm. d) sa slová „alebo vysokej“ nahrádzajú slovami „alebo na vysokej“.

Ide o jazykovú úpravu.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 3 ods. 8 sa slová „nie je verejne“ nahrádzajú slovami „nie je povinne verejne“.

Ide o spresnenie pojmu v súlade s § 2 ods. 1 písm. a) zákona č. 580/2004 Z. z. o zdravotnom poistení.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. V  § 3 ods. 10 sa slová „maloletej matke, ktorá“ nahrádzajú slovami „maloletému rodičovi, ktorý“.

Nárok na rodičovský príspevok nevzniká ani jednému maloletému rodičovi, ak nemá priznané rodičovské práva a povinnosti.

Treba jednoznačne ustanoviť, že do požadovaného obdobia nemocenského poistenia sa započítava aj obdobie prerušenia, ktoré umožňuje zákon o sociálnom poistení.

Vzhľadom na to, že pri výpočte 75 % rodičovského príspevku nevyjde celá suma, navrhuje sa princíp jej zaokrúhľovania.

Navrhuje sa spresnenie právnej úpravy poskytovania rodičovského príspevku priznaného aj za obdobie pred účinnosťou zákona.

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 4 ods. 2 písm. b) sa na konci bodka nahrádza bodkočiarkou a pripájajú sa tieto slová: “do obdobia 270 dní sa započítava aj obdobie prerušenia povinného nemocenského poistenia, ktoré sa započítava na účely materského podľa osobitného predpisu.19)“.

Poznámka pod čiarou k odkazu 19 znie:

„19) § 49a zákona č. 461/2003 Z. z. v znení zákona č. 310/2006 Z. z.“.

Doterajšie označenie odkazov 19 až 27 sa nahrádza označením odkazov 20 až 28 a doterajšie označenie poznámok pod čiarou k odkazom 19 až 27 sa nahrádza označením poznámok pod čiarou k odkazom 20 až 28.

Nárok na rodičovský príspevok nevzniká ani jednému maloletému rodičovi, ak nemá priznané rodičovské práva a povinnosti.

Treba jednoznačne ustanoviť, že do požadovaného obdobia nemocenského poistenia sa započítava aj obdobie prerušenia, ktoré umožňuje zákon o sociálnom poistení.

Vzhľadom na to, že pri výpočte 75 % rodičovského príspevku nevyjde celá suma, navrhuje sa princíp jej zaokrúhľovania.

Navrhuje sa spresnenie právnej úpravy poskytovania rodičovského príspevku priznaného aj za obdobie pred účinnosťou zákona.

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 4 sa za odsek 4 vkladá nový odsek 5, ktorý znie:

„(5) Rodičovský príspevok podľa odseku 4 sa zaokrúhľuje na najbližších desať eurocentov.“.

Doterajšie odseky 5 a 6 sa označujú ako odseky 6 a 7.

Nárok na rodičovský príspevok nevzniká ani jednému maloletému rodičovi, ak nemá priznané rodičovské práva a povinnosti.

Treba jednoznačne ustanoviť, že do požadovaného obdobia nemocenského poistenia sa započítava aj obdobie prerušenia, ktoré umožňuje zákon o sociálnom poistení.

Vzhľadom na to, že pri výpočte 75 % rodičovského príspevku nevyjde celá suma, navrhuje sa princíp jej zaokrúhľovania.

Navrhuje sa spresnenie právnej úpravy poskytovania rodičovského príspevku priznaného aj za obdobie pred účinnosťou zákona.

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 4 ods. 5 poznámke pod čiarou k odkazu 21 sa za slovo „Protokolu“ vkladajú slová „(č. 18) o Štatúte“.

Ide o úpravu oficiálneho názvu dokumentu.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 5 ods. 5 písm. a) druhom bode sa slová „je na výplatu rodičovského príspevku“ nahrádzajú slovami „na výplatu rodičovského príspevku je“.

Navrhuje sa rovnaká úprava ako v písmene b) tohto ustanovenia.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 7 ods. 3 sa text v písmene c) presunie na koniec ako text písmena e). Doterajšie písmená d) a e) sa označujú ako písmená c) a d).

Ide o technickú úpravu.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 7 ods. 6 poznámke pod čiarou k odkazu 23 sa slovo „niektorých“ nahrádza slovom „ďalších“.

Navrhuje sa spresnenie názvu zákona.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. V § 12 ods. 3  prvej vete sa za slová „priznal rodičovský príspevok“ vkladajú slová „za obdobie“.

Nárok na rodičovský príspevok nevzniká ani jednému maloletému rodičovi, ak nemá priznané rodičovské práva a povinnosti.

Treba jednoznačne ustanoviť, že do požadovaného obdobia nemocenského poistenia sa započítava aj obdobie prerušenia, ktoré umožňuje zákon o sociálnom poistení.

Vzhľadom na to, že pri výpočte 75 % rodičovského príspevku nevyjde celá suma, navrhuje sa princíp jej zaokrúhľovania.

Navrhuje sa spresnenie právnej úpravy poskytovania rodičovského príspevku priznaného aj za obdobie pred účinnosťou zákona.

**Výbor NR SR pre sociálne veci a bývanie**

**Gestorský výbor odporúča schváliť.**

K čl. II

1. V 5. bode § 4 ods. 5 písm. b) sa za slovo „manželovi“ vkladá slovo „(manželke)“.

Doplnenie reaguje na zabezpečenie rovnakého postavenia pre manželku rodiča dieťaťa.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

1. Za 22. bod sa vkladá nový 23. bod, ktorý znie:

„23. V § 9 ods. 2 sa slová „adresa pobytu oprávnenej osoby“ nahrádzajú slovami „adresa trvalého pobytu6)  alebo prechodného pobytu6) oprávnenej osoby“.

Navrhuje sa jednotná úprava ako v § 4 zákona.

**Ústavnoprávny výbor NR SR**

**Výbor NR SR pre ľudské, práva, národnosti a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť.**

K čl. III

1. V čl. III sa vkladá nový novelizačný bod, ktorý znie:

„1. V § 3 ods. 5 sa slová „dieťa v zdravotníckom zariadení“ nahrádzajú slovami „zdravotnícke zariadenie bez dieťaťa“.“.

Doterajší text sa označuje ako druhý novelizačný bod.

Vzhľadom na rozsudok Najvyššieho súdu Slovenskej republiky č. 7 Sžso 8/2009 z  22. októbra 2009 sa navrhuje úprava textu tak, aby bolo zrejmé, že nárok na príspevok pri narodení dieťaťa nevzniká matke, ktorá po pôrode opustí zdravotnícke zariadenie bez súhlasu ošetrujúceho lekára a bez dieťaťa a tým porušuje liečebný režim a zároveň do budúcna s vysokou pravdepodobnosťou ohrozuje zdravý vývin dieťaťa (napr. nedojčením dieťaťa aj keby mohla, ak by ostala v zdravotníckom zariadení).

**Výbor NR SR pre sociálne veci a bývanie**

**Gestorský výbor odporúča schváliť.**

K čl. IV

1. V písmene j) sa slovo „poistenca“ nahrádza slovami „fyzickej osoby“.

Žiadateľ v čase podávania uvedenej žiadosti už nemusí byť poistencom.

**Výbor NR SR pre sociálne veci a bývanie**

**Gestorský výbor odporúča schváliť.**

**V.**

  Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 odsek 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**s c h v á l i ť.**

**VI.**

Gestorský výbor odporúča hlasovať o pozmeňujúcich a doplňujúcich návrhoch 1 až 15 uvedených v štvrtej časti tejto spoločnej správy spoločne so stanoviskom gestorského výboru **schváliť**.

Gestorský výbor určil spoločného spravodajcu výborov Ľubicu Roškovú na prerokovanie návrhu zákona v druhom čítaní a treťom čítaní v Národnej rade Slovenskej republiky a

1. informovať Národnú radu Slovenskej republiky o výsledku rokovania výborov a odôvodniť návrh a stanovisko gestorského výboru.
2. predložiť návrhy podľa § 83 ods. 4, § 84 ods. 2 a § 86 zákona č. 350/1996 Z. z.

Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 308 z 1. decembra 2009.

# Bratislava 1. decembra 2009

# Jozef Halecký v. r.

**predseda výboru**